Првенство Јужне Америке у фудбалу 1963.
Првенство Јужне Америке 1963. је било двадесет осмо издање овог такмичења, сада познатог по имену Копа Америка. Првенство се играло у Боливији од 10. до 31. марта 1963. године. На првенству је учествовало седам екипа. Боливија је први пут у историји освојила титулу шампиона. Друго место припало је Парагвају, а треће Аргентини. Карлос Алберто Рафо, репрезентативац Еквадора, био је најбољи стрелац шампионата са шест постигнутих голова.